**Emmeline Pethick-Lawrence,** tamén coñecida como **Lady Pethick-Lawrence**, nada o 21 de outubro de 1867 en Bristol e finada o 11 de marzo de 1954, foi unha activista británica polos dereitos das mulleres.

Traxectoria
-----------

O seu pai foi un empresario. Foi a segunda de 13 fillos, asistiu a un internado aos 8 anos. De 1891 a 1895 traballou como "*irmá do pobo*" para a Misión Metodista de Londres occidental en Cleveland Hall, cerca de Fitzroy Square.

Axudou a Mary Neal a xestionar o club de nenas na misión. No outono de 1895 deixou a misión xunto a Mary Neal para fundar o *Espérance Club*, un club de nenas que non estaba suxeito ás limitacións da misión e podían experimentar coa danza e o teatro.
Pethick tamén fundou Maison Espérance, unha cooperativa téxtil cun salario mínimo, unha xornada de oito horas e unha axenda de vacacións.

Casou con Frederick Lawrence en 1901, e a parella adoptou o apelido conxunto Pethick-Lawrence. Foi membro da *Suffrage Society* e alí coñeceu a Emmeline Pankhurst, en 1906. Exerceu o cargo de tesoureira da Unión Social e Política das Mulleres "(*Women's Social and Political Union - WSPU*)" e recadou £134,000 ao longo de seis anos.

Texto manuscrito de Emmeline Pethick-Lawrence no caderno de prisioneiros da WSPU de Mabel Cappers, decembro de 1910
Pethick-Lawrence editou a publicación *Votes for Women* co seu esposo en 1907. A parella foi arrestada e enviada a prisión en 1912 baixo o cargo de conspiración logo de mobilizacións nas que se romperon xanelas, aínda que se manifestaran en contra desas accións. Logo da súa liberación, foron expulsados da WSPU por Emmeline Pankhurst e a súa filla, Christabel debido aos crecentes desacordos acerca da utilización de tácticas máis radicais ás que os Pethick-Lawrences se opuñan. Uníronse entón ao *United Suffragists.* Emmeline asistiu ao Congreso Internacional de Mulleres na Haia, en 1915. Foi candidata polo Partido Laborista en 1918.

En 1938 Pethick-Lawrence publicou as súas memorias, facendo particular énfase na súa visión acerca da radicalización do movemento sufraxista na véspera da primeira guerra mundial.

En 1945 converteuse en Lady Pethick-Lawrence cando o seu marido accedeu ao título de barón.

Notas
-----

1. ↑  "Emmeline Pethick-Lawrence Orlando Project". *cambridge.org* (en inglés). Arquivado dende o orixinal o 13 de abril de 2019. Consultado o 11 de xuño de 2018.
2. ↑  Judge, Roy (1989). "Mary Neal and the Espérance Morris" (PDF). *Folk Music Journal* (en inglés) **5** (5): 548. Arquivado dende o orixinal (PDF) o 19 de decembro de 2011. Consultado o 28 de agosto de 2013.
3. 1 2  Uglow, Jennifer S. (1985). "Pethick-Lawrence, Emmeline". En Continuum. *The International Dictionary of Women's Biography* (en inglés). New York. pp. 370–371. ISBN 0-8264-0192-9.
4. ↑  Emmeline Pethick-Lawrence (1938): *My Part in a Changing World*. London 1938.
5. ↑  Rappaport, Helen (2001). "Pethick-Lawrence, Emmeline". En ABC-CLIO. *Encyclopedia of women social reformers. 1. [A – L]* (en inglés). Santa Barbara, Calif. [u.a.] p. 548. ISBN 978-1-57607-101-4.

Véxase tamén
------------

### Ligazóns externas

* Kibbo Kift historia oficial
* referencias de Spartacus
* Metodistas de Weslyan
* West London Mission

|  |  |
| --- | --- |
| Control de autoridades | 
* Wd: Q5373431
* WorldCat
* VIAF: 55573090
* CiNii: DA0578621X
* FAST: 163283
* FemBio: 21856
* GND: 1054821569
* ISNI: 0000 0000 8237 4161
* LCCN: n85052087
* NPG: mp17695
* NTA: 315486317
* ODNB: 37846
* SNAC: w62234hn
* WikiTree: Pethick-38

 |